கேள்வி: காஞ்சிபுரம் உபமன்னீசுவரர் கோயில் - இறைவர், வழிபட்டோர் பற்றி தகவல் சொல்.
பதில்: * இறைவர்: உபமன்னீசுவரர். * வழிபட்டோர்: உபமன்யு.
கேள்வி: காஞ்சிபுரம் உபமன்னீசுவரர் கோயில் - தல விளக்கம் குறித்து விரிவாக சொல்லுங்கள்.
பதில்: தான்தோன்றீச தல விளக்கமானது, உயிர்கள் மலக்கட்டினின்றும் நீங்கி முத்தியைப் பெறும்பொருட்டு இறைவன் சிவலிங்கம் வடிவமாகத்தானே தோன்றி யருளினமையால் தான்தோன்றீசன் என்னும் திருப்பெயருடைய அவ்விலிங்கத்தை, ஒரு சிறுவர் வழிபாடு செய்து, இனியபால் பெற்ற வரலாறிதுவாகும். வியாக்கிர பாதமுனிவர் வசிட்டர் தங்கையை மணந்தார். அவ்வம்மையிடமாகத் தோன்றிய உபமன்யு என்கின்ற சிறு குழவி, தனது மாமன் வீட்டில் காமதேனுவின் பால் தேக்கெறிய உண்டு வருநாளில் தந்தை தாயார் தம்மில்லிற்குத் தம்மகவைக் கொண்டு சென்றனர். அங்கு மாவை நீரிற் குழைத்தூட்டப் பருகாது அழுதனர், முன்னைத் தவம் செய்யாதார் விரும்பிய போகங்களை இப்பொழுது. எங்ஙனம் பெற இயலும் என்னும் அன்னை சொற்கேட்டு வினவியறிந்து காஞ்சிபுரம் அடைந்து தான்தோன்றீசப் சிவன் பூசை புரிந்து பெருமான் திருப்பாற்கடல் கொண்டூட்ட உண்ட உபமன்யு முனிவர் கண்ணபிரானுக்குத் திருவடி தீட்சை செய்து சிறந்தனர். தீட்சை கண்ணபிரான் திருநீறு உருத்திராக்க முதலிய பூண்டு ‘சிவநேசர்’ எனப் போற்றப்பெற்றனர். இத்தலம் ஏகாம்பரநாதர் சந்நிதி வீதியில் உள்ளது.[http://www.tamilvu.org/library/l3H00/html/l3H00p15.htm tamilvu.org | காஞ்சிப் புராணம் | திருத்தல விளக்கம் | தான்தோன்றீசம் | பக்கம்: 815 - 816]